पाएं अपने शहर की ताज़ा ख़बरें और फ्री ई-पेपरडाउनलोड करें
पहली मई से 18 से 44 साल तक के लोगों का टीकाकरण होना था। लेकिन वैक्सीन नहीं आने से टीकाकरण शुरू नहीं हो पाया। 28 अप्रैल को ही जिले में वैक्सीन का स्टॉक खत्म हो गया था। 29 अप्रैल को कुछ सेंटर पर ही 45 साल से अधिक आयु के लोगों का टीकाकरण हुआ।
शुक्रवार रात को वैक्सीन के 5800 डोज पहुंचे। इससे पूर्व से संचालित केंद्र पर 45 साल से अधिक उम्र के लोगों का ही टीकाकरण शुरू किया गया। शनिवार को जिले के 32 केंद्रों पर 2836 लोगों को टीका लगाया गया। टीकाकरण को लेकर 18 वर्ष से आयु के लोगों में उत्साह देखा गया।
पंजीयन व सेंटर मिलने के बाद सुबह से युवा पीजी कॉलेज व पुराना अस्पताल के टीकाकरण सेंटर पहुंचे। वैक्सीन व निर्देश नहीं होने से टीकाकरण नहीं हो पाया। टीकाकरण अधिकारी डॉ. संजय भट्ट ने बताया 8 लाख 76 लोगों का टीकाकरण होना है। 3 मई के बाद नए निर्देश मिलने की उम्मीद है। इसके बाद ही नए सेंटर के साथ टीकाकरण शुरू किया जाएगा। पहली खेप में 15 हजार डोज की डिमांड की है।
दादी ने दिया संक्रमण से बचाव का मंत्र
शहर के पहाड़सिंहपुरा क्षेत्र की 92 वर्षीय गोपीबाई पटेल ने अपने परिवार को कोरोना महामारी से बचाने एकसूत्र में पिरोया है। उन्होंने स्वयं टीके का दूसरा डोज लगवाया। साथ ही परिवार के 45 साल से अधिक उम्र के सदस्यों को भी टीका लगवाकर कोरोना से बचाव की तरकीब पूरी कर ली है।
परिवार में महेंद्रसिंह पटेल (62), सरोज पटेल (58), राजेंद्र पटेल (60), राधा पटेल (56), अनिताबाई (52) व ममताबाई (50) ने दादी के साथ टीका लगवाया। 18 साल से अधिक आयु वाले 12 सदस्यों ने भी अपना पंजीयन करवा लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva awa_Deva zho_Hant eng_Latn